<classify> VIJIJI 48 katika Jimbo la Ruangwa mkoani Lindi vina umeme wa uhakika, Msaidizi wa Waziri Mkuu Kassim Majaliwa kwenye masuala ya jimbo, Fadhil Liwaka amesema mjini Ruangwa.Liwaka amesema ofisini kwake kuwa, vijiji vilivyobaki vipo kwenye utaratibu wa kupelekewa nguzo na nyaya ili wapate nishati hiyo.Ameyasema hayo wakati akizungumza na timu kutoka Kampuni ya Magazeti ya Serikali TSN kuhusu utekelezaji Ilani ya Uchaguzi ya Chama Cha Mapinduzi CCM ya mwaka 2015.Katika kipindi hiki cha REA awamu ya kwanza, ya pili na ya tatu tayari tumeshavifikia vijiji vingina tumebakiza vijiji vichache visivyozidi 28 ambavyo vimebaki na vitamaliziwa kupatiwa umeme katika awamu inayokuja amesema Liwaka.Amesema, Ruangwa wanatumia umeme kutoka Mtwara na Songosongo na kutokana na matatizo ya kimfumo kwa sababu ya wingi wa nishati hiyo Serikali imejenga kituo cha kupoza umeme wilayani humo ili kuwa na mgawanyo mzuri.Liwaka amesema, kwenye maeneo yasiyopata umeme huo, Mbunge wa Ruangwa, Kassim Majaliwa kupitia marafiki na wadau amejitahidi kufikisha huko umeme unaotokana na nguvu ya jua.Lakini pia Serikali ipo kwenye mpango mzuri kabisa wa kuunganisha huu ukanda pamoja na Ruangwa katika gridi ya taifa ili tuwe na umeme wa uhakika. Hili lipo katika hatua nzuri na tunakwenda vizuri kabisaamesema.  <topic>: kitaifa 